Nafarroako Alderdi Popularrari atxikitako foru parlamentari Maribel García Malo andreak 11-24/PES-00009 informazio eskaera egin du. Hona hemen informazio eskaera horrek dioena:

Etxebizitza Departamentuan zenbat kontsulta eta izapide artatzen dira egunero telefono bidez? Zenbat pertsona aritzen dira lan horretan eta zein da ordutegia?

Hona hemen Nafarroako Gobernuaren Etxebizitzako, Gazteriako eta Migrazio Politiketako kontseilariak horri buruz ematen dion informazioa:

Etxebizitza Zuzendaritza Nagusian bi pertsonak ematen dute arreta telefonoz kontsulta eta izapideetarako, aldez aurreko hitzordu barik, astelehenetik ostiralera 08:00etatik 14:30era bitarte.

Egunean arreta ematen den kasuen kopurua 30 eta 60 artekoa da.

Horrek ez du galarazten gainerako langileek telefonozko arreta zehatzagoa eta partikularragoa ematea.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 5ean

Etxebizitzako, Gazteriako eta Migrazio Politiketako kontseilaria: Begoña Alfaro García